C. R. Jakobson võitlejana on haaravamaid kujusid eesti tead­liku rahvusliku liikumise lühikeses ajaloos. Sihi- ja tahtekindel võitlusind on selle kuju põhielement, mis määrab tema jäädavalt võluva eripalgelisuse. Selle võitleva  isikuga on lahutamatult seo­tud Eesti ühiskonna rahvuslik ärkamine. Ja kõige olulisem, mis Jakobson selleks toonud, on õhutada ning kasvatada võitlustahet selles ühiskonnas eneses; seda võitlustahet, ilma milleta ükski "ajaloota rahvas" pole veel suutnud astuda ajaloo ja aktiivse enesemääramise valgustatud lavale.